तर संविधान आफैंमा जीवन्त दस्तावेज हो र नयाँ संविधानले यो सत्यलाई आत्मसात गरेको छ। त्यसैले आजका विमतिहरुलाई शान्तिपूर्ण ढंगले राख्ने, परिमार्जन गराउने संवैधानिक बन्दोवस्त सुनिश्चत गरिएको छ। सवैभन्दा महत्वपूर्ण पक्ष, आज नसमेटिएका विषयलाई भोलि समेट्ने ठाँउ यो संविधानले प्रसस्त गरेको छ कि छैन भन्ने हो। यो संविधानले थोरै विषयमा बाहेक अधिकांश विषयहरुमा जनमतको आधारमा संशोधन गर्दै र परिस्कृत गर्दै जान सक्ने प्रावधान राखेको छ। अब कसैले पनि आफ्नो माग स्थापित गर्न संविधानका विरुद्ध हिंसाको बाटो अवलम्बन गर्नु पर्दैन।
